**Radviliškis** (leeduⓘ) on linn Põhja-Leedus, Radviliškise rajooni ja Radviliškise valla halduskeskus. Asub 21 km Šiauliaist kagus, Radviliškise moreenkõrgustikul merepinnast keskmiselt 117 meetri kõrgusel.

Radviliškis on tähtis raudteede sõlmpunkt. Linna läbib Liibavi–Romno raudtee, sealt hargnevad ka raudteed Daugavpilsi ja Sovetski suunas. Nõnda rajati linna depoo, samuti hakati seal Nõukogude ajal valmistama ka sokke ja kontoritarbeid, samuti rajati sinna Panevėžysi klaasivabriku filiaal.

Vaatamisväärsusteks on sealne raudteejaam, aastal 1919 valminud tuulik, katoliku kirik aastast 1945, vanausuliste kirik aastast 1881, luteri kirik, Jonas Marcinkevičiuse muuseum ja arvukad kalmistud.

Elanikkond
----------

|  |  |
| --- | --- |
| * 300 (1823)
* 469 (1868)
* 3900 (1897)
* 4000 (1899)
* 5464 (1923)
* 5741 (1931)
* 6855 (1939)
 | * 12 600 (1959)
* 16 900 (1970)
* 18 900 (1976)
* 19 232 (1979)
* 21 263 (1989)
* 20 339 (2001)
* 17 254 (2011)
 |

2011. aasta rahvaloenduse andmetel oli Radviliškise elanikest leedulasi 93,73%, venelasi 4,17%, ukrainlasi 0,5%, valgevenelasi 0,5%, poolakaid 0,25% ja teiste rahvaste esindajaid 0,85%.

Ajalugu
-------

Asulat on esmamainitud 1529. aastal. Toona hallati sealseid Leedu suurvürstidele kuulunud alasid Šiauliai mõisast, haldas seda ala aga Radziwillide suguvõsa (leedupäraselt *Radvilad*). Nemad on asulale ka nime andnud. Aastal 1577 sai asulast alev. Aastal 1667 läks sealne mõis Vilniuse vojevoodi Janusz Radziwiłłi valdusse.

Linnaõigused sai Radviliškis 1710. aastal, kuigi 1808–1010 kestnud katk jättis sinna vähe elanikke. Kasvama hakkas asula alles peale seda, kui aastail 1868–1870 valmis Liibavi–Romno raudtee ja aastail 1871–1873 lisandus ka Radviliškise–Daugavpilsi raudtee. Esimese maailmasõja ajal lisandus veel raudteeliin Tilsitisse, samuti valmis raudtee Šiauliai ja Riia vahel.

22. novembril 1919 purustasid Leedu väed linna all lõplikult Pavel Bermondt-Avalovi sõjajõud.

Sõpruslinnad
------------

|  |  |
| --- | --- |
| * Rootsi Skara vald, Rootsi
* Poola Gniezno, Poola
* Norra Stathelle, Norra
* Valgevene Niasviž, Valgevene
* Norra Lillehammer,Norra
 | * Läti Valka, Läti
* Poola Grodzisk Mazowiecki, Poola
* Prantsusmaa Saint-Seine-L'Abbaye, Prantsusmaa
* Eesti Valga, Eesti
* Iisrael Karmel, Iisrael
 |

Pilte
-----

* RadviliškisRadviliškis
* Radviliškise tuulikRadviliškise tuulik
* Radviliškise vanausuliste kirikRadviliškise vanausuliste kirik
* Radviliškise luteri kirikRadviliškise luteri kirik
* Radviliškise katoliku kirik ja selle kellatornRadviliškise katoliku kirik ja selle kellatorn

Tuntud elanikke
---------------

* Jan Tur – Poola embrüoloog
* Juliusz Morawski – Poola neuroloog
* Klavdija Šenfer – Nõukogude elektrotehnik
* Jonas Marcinkevičius – Leedu kirjanik
* Vytautas Tomkus – Leedu näitleja
* Vytautas Juozapaitis – Leedu ooperisolist
* Martynas Gaubas – Leedu skulptor ja graafik
* Ludwik Abramowicz – Poola rahvusliku liikumise tegelane

Viited
------

1. ↑  Resident population by city / town at the beginning of the year, vaadatud 12.02.2023.
2. ↑  "Arhiivikoopia". Originaali arhiivikoopia seisuga 2. aprill 2015. Vaadatud 19. mail 2015.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Radviliškis** |

* Linna ja rajooni koduleht
* Linn portaalis vietoves.Lt

| * v
* r
Radviliškise rajooni haldusjaotus |
| --- |
| 
Aukštelkai vald **·**  Baisogala vald **·**  Grinkiškise vald **·**  Pakalniškiai vald **·**  Radviliškise vald **·**  Radviliškise linnavald **·**  Sidabravase vald **·**  Skėmiai vald **·**  Šaukotase vald **·**  Šeduva vald **·**  Šiaulėnai vald **·**  Tyruliai vald |